**CENU APTAUJA NR. SIA VCI2021/CA-12**

Revidenta pakalpojumi SIA “Veselības centrs Ilūkste” vajadzībām

**INSTRUKCIJA PRETENDENTAM**

1. **Iepirkuma priekšmets**

Iepirkuma priekšmets ir SIA “Veselības centrs Ilūkste” 2021.gada finanšu pārskatu revīzijas pakalpojums. Līgums ar šīs cenu aptaujas uzvarētāju tiks noslēgts 5 darba dienu laikā pēc lēmuma pieņemšanas. Līgums tiek slēgts uz gadu.

1. **Piedāvājuma iesniegšanas vieta.**

Piedāvājumu (elektroniski parakstīts dokuments vai skanēts \*.pdf formātā var iesniegt, nosūtot pa e-pastu veseliba@ilukste.lv līdz **2021.gada 7.decembra plkst.15.00** (norādot “Cenu aptaujai ar identifikācijas Nr. SIA VCI2021/CA-12).

1. Kontaktpersona: Zane Buceniece - Zīberga, valdes locekle, tālr.: 26180544;
2. **Piedāvājuma noformēšana.**
3. Iesniedzamie dokumenti:
	1. Pretendenta pieteikums (skanēts \*.pdf formātā vai elektroniski parakstīts dokuments);
	2. Pretendents pievieno piesaistīto speciālistu izglītību apliecinošus dokumentus vai sertifikātus (skanēts \*.pdf formātā);
	3. Tehniskais piedāvājums saskaņā ar darba uzdevumu;
	4. LR zvērinātu revidentu asociācijas izsniegtas licences vai sertifikāta kopija, kas apliecina pretendenta tiesības nodarboties ar finanšu revīzijas pakalpojumu sniegšanu;
	5. Pretendenta pieredzes apraksts un piesaistītā zvērināta revidenta pieredzes apraksts;
	6. Piedāvātā zvērinātā revidenta pašrocīgi parakstīts apliecinājums par to, ka attiecīgais revidents nodrošinās pakalpojuma sniegšanu SIA “Veselības centrs Ilūkste”, ja pretendents iegūs līguma slēgšanas tiesības;
4. **Piedāvājuma cena**

Piedāvājumam jābūt izteiktam *euro* neieskaitot PVN.

1. **Kvalifikācijas prasības pretendentiem:**
	1. Pretendents normatīvajos tiesību aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs
	2. Pretendentam jābūt tiesīgam sniegt revīzijas pakalpojumus.
	3. Pretendentam jābūt civiltiesiskās atbildības apdrošināšanas polisei, kur civiltiesiskās atbildības apdrošināšanas minimālās atbildības limits atbilst Ministru kabineta 27.12.2001. noteikumu Nr. 547 „Noteikumi par zvērināta revidenta – pašnodarbinātas personas vai individuāla komersanta – un zvērinātu revidentu komercdarbības civiltiesiskās atbildības apdrošināšanas minimālo atbildību limitu” prasībām.
	4. Cenu aptaujā var piedalīties pretendents Publisko iepirkumu likuma 1.panta 11.punkta izpratnē, kuri ir iesnieguši 5.punktā minētos dokumentus. Piedalīšanās cenu aptaujā ir Pretendenta brīvas gribas izpausme. Cenu aptaujas noteikumi visiem Pretendentiem ir vienādi.
	5. Ja iepirkuma komisija, balstoties uz pretendenta piedāvājumā iesniegto dokumentāciju, nevarēs konstatēt piedāvājumu iesniegušā pretendenta pieredzes līdzvērtīgumu šī punkta izpratnē, attiecīgi, ja iesniegtā informācija būs neprecīza, nepilnīga, neskaidra, vai vispār nebūs iekļauta piedāvājumā, iepirkuma komisija to uzskatīs par būtisku piedāvājuma neatbilstību izvirzītajām prasībām un izslēgs pretendenta piedāvājumu no tālākas vērtēšanas.
2. **Samaksas nosacījumi:**
* 50 % - avansa maksājums uzsākot revīziju,
* 50 % - noslēdzot gada revīziju.
1. **Informācijas sniegšana**
2. Visi jautājumi par cenu aptaujas priekšmetu adresējami 3.punktā minētai kontaktpersonai.
3. **Piedāvājumu iesniegšana, vērtēšana un lēmuma pieņemšana.**

Piedāvājumus iesniedz, nosūtot uz e-pastu: veseliba@ilukste.lv. Piedāvājumi, kas iesniegti pēc norādītā termiņa, netiks vērtēti.

**Iestāde:**

* Pārbaudīs piedāvājumu atbilstību Instrukcijā pretendentam norādītajām prasībām.
* Par atbilstošiem tiks uzskatīti tikai tie piedāvājumi, kuri atbilst visām norādītajām prasībām. Neatbilstošie piedāvājumi netiks vērtēti.
* Pārbaudīs vai Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *euro*;
* No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu un pretendenta piedāvāto dokumentu aprites risinājumu.
* 3 darba dienu laikā pēc lēmuma pieņemšanas informēs visus pretendentus par pieņemto lēmumu.

**Lēmums par cenu aptaujas izbeigšanu bez līguma slēgšanas.**

Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un darbu apjomos noteiktajām prasībām, kā arī citos gadījumos saskaņā ar Likumu.

1. **Pielikumi:**
* Pretendenta pieteikums
* Darba uzdevums.
* Pretendenta pieredzes apraksts.

|  |  |  |
| --- | --- | --- |
| SIA “Veselības centrs Ilūkste”valdes locekle |  | Zane Buceniece - Zīberga |

Pielikums

**Revidenta pakalpojumi SIA “Veselības centrs Ilūkste”**

Darba uzdevums

**Mērķis**

Saskaņā ar likuma "Gada pārskatu un konsolidēto gada pārskatu likums" noteiktajām prasībām saņemt revidenta vērtējumu par SIA „Veselības centrs Ilūkste” 2021. gada pārskatu, kā arī saņemt revidenta profesionālo viedokli par gada pārskata pārbaudes ietvaros vērtētajām atsevišķām kapitālsabiedrības darbības jomām.

**Vispārējie noteikumi**

Revīziju veic saskaņā ar profesionālajiem standartiem. Revīzijas laikā revidentam tiks nodrošināta pieeja līdzekļiem, dokumentiem un citai informācijai, kura nepieciešama darba uzdevuma izpildei. Revidentam jāsniedz atzinums par SIA “Veselības centrs Ilūkste” 2021. gada pārskatu.

**Darba apjoms**

Revidents veiks finanšu pārskatu, grāmatvedības un citas nepieciešamās pārbaudes, lai noskaidrotu, vai gada pārskats sniedz patiesu un skaidru priekšstatu par SIA “Veselības centrs Ilūkste” darbību un vai tas sagatavots atbilstoši normatīvajiem aktiem. Revidents īpašu uzmanību pievērsīs:

• iekšējās kontroles sistēmai;

• īpašumu apsaimniekošanai;

• preču un pakalpojumu iepirkumiem (iepirkuma procedūru atbilstība normatīvo aktu prasībām, apjoms, lietderība, efektivitāte, līgumu saturs);

• uzņēmuma īstermiņa un ilgtermiņa saistībām, pamatfinansiālajiem rādītājiem (pamatkapitāls., bilances kopsumma, neto apgrozījums, investīciju apjoms (valsts, pašvaldību, citas), saistību apjoms.

**Pielikums**

**PRETENDENTA PIEREDZES APRAKSTS**

|  |  |  |  |  |
| --- | --- | --- | --- | --- |
| **Nr.****p.k.** | **Pasūtītāja nosaukums** **(nosaukums, reģistrācijas numurs, adrese un kontakt- persona)** | **Līguma summa bez PVN (EUR)** | **Sniegtie pakalpojumi** | **Pakalpojuma sniegšanas gads un mēnesis** |
| 1. |  | *<…>* | *<…>* | <…>/<…> |
| *<…>* | *<…>* | *<…>* | *<…>* | <…>/<…> |

**PRETENDENTA PIESAISTĪTĀ ZVĒRINĀTA REVIDENTA**

**PIEREDZES APRAKSTS**

|  |  |  |  |  |
| --- | --- | --- | --- | --- |
| **Nr.****p.k.** | **Pasūtītāja nosaukums** **(nosaukums, reģistrācijas numurs, adrese un kontakt- persona)** | **Līguma summa bez PVN (EUR)** | **Sniegtie pakalpojumi** | **Pakalpojuma sniegšanas gads un mēnesis** |
| 1. |  | *<…>* | *<…>* | <…>/<…> |
| *<…>* | *<…>* | *<…>* | *<…>* | <…>/<…> |